proxectonos/corpus_dominio_legal_administrativo_tmp huggingface dataset:
DECRETO 134/2020, do 17 de setembro, polo que se dispón que cese Margarita Prado Vaamonde como directora de Recursos Humanos do Servizo Galego de Saúde.
Consellería de Sanidade — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Que cese, por petición propia, Margarita Prado Vaamonde como directora de Recursos Humanos do Servizo Galego de Saúde, agradecéndolle os servizos prestados.
Santiago de Compostela, dezasete de setembro de dous mil vinte
DECRETO 136/2020, do 17 de setembro, polo que se dispón que cese Ildefonso de la Campa Montenegro como director xeral de Maiores e Persoas con Discapacidade.
Consellería de Política Social — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28.1 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Política Social, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Que cese, por petición propia, Ildefonso de la Campa Montenegro como director xeral de Maiores e Persoas con Discapacidade, agradecéndolle os servizos prestados.
Santiago de Compostela, dezasete de setembro de dous mil vinte
DECRETO 132/2020, do 17 de setembro, polo que se dispón que cese Andrés Paz Ares Rodríguez como director xeral de Saúde Pública.
Consellería de Sanidade — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28.1 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Que cese, por petición propia, Andrés Paz Ares Rodríguez como director xeral de Saúde Pública, agradecéndolle os servizos prestados.
Santiago de Compostela, dezasete de setembro de dous mil vinte
DECRETO 131/2020, do 17 de setembro, polo que se dispón que cese Natalia Prieto Viso como directora xeral de Avaliación e Reforma Administrativa.
Consellería de Facenda e Administración Pública — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Facenda e Administración Pública, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Que cese Natalia Prieto Viso como directora xeral de Avaliación e Reforma Administrativa, agradecéndolle os servizos prestados.
Santiago de Compostela, dezasete de setembro de dous mil vinte
DECRETO 135/2020, do 17 de setembro, polo que se dispón que cese María Amparo González Méndez como directora xeral de Familia, Infancia e Dinamización Demográfica.
Consellería de Política Social — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28.1 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Política Social e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Que cese María Amparo González Méndez como directora xeral de Familia, Infancia e Dinamización Demográfica, agradecéndolle os servizos prestados.
Santiago de Compostela, dezasete de setembro de dous mil vinte
RESOLUCIÓN do 10 de setembro de 2020 pola que se dá publicidade aos convenios de colaboración subscritos no segundo cuadrimestre do ano 2020.
Consello da Cultura Galega — III. Outras disposicións — 18/09/2020

Para os efectos previstos no artigo 1 da Lei 16/2016, do 18 de xaneiro, de transparencia e boas prácticas na Administración pública galega, acórdase dar publicidade aos convenios de colaboración subscritos polo Consello da Cultura Galega, no segundo cuadrimestre do ano 2020, os cales se relacionan no anexo a esta resolución.
Santiago de Compostela,10 de setembro de 2020
RESOLUCIÓN do 4 de setembro de 2020, da Dirección Xeral de Comercio e Consumo, pola que se dá publicidade ás axudas concedidas ao abeiro da Orde do 30 de xaneiro de 2020 pola que se establecen as bases reguladoras para a concesión, en réxime de concorrencia competitiva, de subvencións para actuacións en materia de ecoinnovación comercial e se procede á súa convocatoria para o ano 2020 (código de procedemento CO300D).
Consellería de Economía, Emprego e Industria — III. Outras disposicións — 18/09/2020

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 23 das bases reguladoras da orde, publícanse as subvencións concedidas por resolución da directora xeral de Comercio e Consumo, por delegación do conselleiro de Economía, Emprego e Industria (Orde do 10.6.2016, DOG núm. 131/2016), relacionadas no anexo.
Norma reguladora: Orde do 30 de xaneiro de 2020 pola que se establecen as bases reguladoras para a concesión, en réxime de concorrencia competitiva, de subvencións para actuacións en materia de ecoinnovación comercial e se procede á súa convocatoria para o ano 2020 (código de procedemento CO300D).
A dotación orzamentaria prevista na dita orde de convocatoria é a seguinte:
Finalidade: a concesión de subvencións para para a concesión en réxime de concorrencia competitiva, de subvencións para actuacións en materia de ecoinnovación comercial.
Santiago de Compostela, 4 de setembro de 2020
ORDE do 21 de setembro de 2020 pola que se autoriza o cambio de denominación específica do IES Ricardo Carballo Calero, do concello de Ferrol.
Consellería de Cultura, Educación e Universidade — III. Outras disposicións — 30/09/2020

De conformidade co previsto no artigo 3.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo (DOG do 9 de agosto), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: A Coruña.
Concello: Ferrol.
Código: 15025645.
Denominación actual: Instituto Educación Secundaria (IES) Ricardo Carballo Calero.
Nova denominación: Instituto Educación Secundaria (IES) Ricardo Carvalho Calero.
Santiago de Compostela, 21 de setembro de 2020
RESOLUCIÓN do 14 de setembro de 2020 pola que se publica a corrección de erros do plan de estudos de graduado ou graduada en Xeografía e Ordenación do Territorio.
Universidade de Santiago de Compostela — III. Outras disposicións — 30/09/2020

Advertidos erros no anexo á Resolución do 16 de xuño de 2020, da Universidade de Santiago de Compostela, pola que se publica o plan de estudos de graduado ou graduada en Xeografía e Ordenación do Territorio publicado no DOG número 139, do 14 de xullo.
Esta reitoría resolve o seguinte:
Publicar a corrección do plan de estudos conducente á obtención do título oficial de graduado ou graduada en Xeografía e Ordenación do Territorio pola Universidade de Santiago de Compostela, que quedará estruturado segundo consta no anexo da presente resolución.
Santiago de Compostela, 14 de setembro de 2020
Código RUCT: 2503949.
Rama de coñecemento: Ciencias Sociais e Xurídicas.
Modalidade de impartición: presencial.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulo).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
ORDE do 21 de setembro de 2020 pola que se fixan os prezos de venda ao público de diversas publicacións.
Consellería de Cultura, Educación e Universidade — III. Outras disposicións — 30/09/2020

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda e Administración Pública, e publicados no Diario Oficial de Galicia.
1. Quedan aprobados os prezos de venda ao público das publicacións editadas por esta consellería que se relacionan no anexo.
2. Estes prezos entenderanse, de ser o caso, co IVE incluído.
Santiago de Compostela, 21 de setembro de 2020
– Viae ad limina Sancti Iacobi. 79 €.
– Cuevillas e os seus contemporáneos: Epistolario. 20 €.
RESOLUCIÓN do 14 de setembro de 2020 pola que se publica a corrección de erros do plan de estudos do máster universitario en Técnicas Estatísticas.
Universidade de Santiago de Compostela — III. Outras disposicións — 30/09/2020

Advertidos erros no anexo á Resolución do 16 de xuño de 2020 pola que se publica o plan de estudos de máster universitario en Técnicas Estatísticas publicado no DOG núm. 140, do 15 de xullo de 2020.
Esta reitoría resolve o seguinte:
Publicar a corrección do plan de estudos conducente á obtención do título oficial de máster universitario en Técnicas Estatísticas pola Universidade de Santiago de Compostela, que quedará estruturado segundo consta no anexo da presente resolución
Santiago de Compostela, 14 de setembro de 2020
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
Especialidades:
O plan de estudos do mestrado non prevé especialidades, non obstante, os estudantes deberán elixir entre dous itinerarios diferentes dependendo das súas preferencias:
– Itinerario aplicado.
– Itinerario teórico.
Os estudantes deberán matricular un dos dous módulos de itinerario no primeiro semestre. A comisión do título poderá autorizar o intercambio dalgunha materia do itinerario elixido pola correspondente do outro itinerario.
RESOLUCIÓN do 22 de setembro de 2020, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2020.
Consellería de Sanidade — III. Outras disposicións — 30/09/2020

O artigo 15.2 da Lei 1/2016, do 18 de xaneiro, de transparencia e bo goberno, impón a cada Consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde no segundo cuadrimestre do ano 2020, que se incorpora como anexo a esta resolución.
Santiago de Compostela, 22 de setembro de 2020
RESOLUCIÓN do 17 de setembro de 2020, da Dirección Xeral de Mobilidade, pola que se publica a relación de beneficiarios da Orde pola que resolve a concesión directa de axudas dirixidas a facilitar a liquidez de empresas concesionarias de servizos públicos de transporte regular interurbano de viaxeiros por estrada de uso xeral, por mor da perda de ingresos provocada pola emerxencia sanitaria do COVID-19.
Consellería de Infraestruturas e Mobilidade — III. Outras disposicións — 30/09/2020

O 31 de xullo de 2020, a conselleira de Infraestruturas e Mobilidade ditou a orde pola que resolve a concesión directa de axudas dirixidas a facilitar a liquidez de empresas concesionarias de servizos públicos de transporte regular interurbano de viaxeiros por estrada de uso xeral, por mor da perda de ingresos provocada pola emerxencia sanitaria do COVID-19.
A concesión destas axudas realizouse de forma directa, de conformidade co establecido nos artigos 22.2 da Lei 38/2003, do 17 de novembro, xeral de subvencións, e 19.4.c) e 26 da Lei 9/2007, do 13 de xuño, en relación co artigo 40 do seu regulamento, aprobado polo Decreto 11/2009, do 8 de xaneiro, ao concorreren razóns de interese público, social, económico e humanitario.
Estas axudas fixéronse efectivas con cargo aos orzamentos xerais da Comunidade Autónoma de Galicia para 2020 na aplicación orzamentaria e polos importes que a seguir se indican:
Aplicación orzamentaria: 08.02.512A.470.1.
Anualidade: 2020.
Importe: 3.620.508,63 €.
Unha vez rematada a tramitación desta orde de axudas, e en cumprimento do artigo 15 da Lei 9/2007, do 13 de xuño, de subvencións de Galicia, debe darse publicidade das subvencións concedidas.
No anexo desta resolución publícase a relación de persoas físicas ou xurídicas, ou agrupacións delas beneficiarias desta axuda, na súa condición de concesionarias de contratos de concesión de servizos públicos de transporte regular interurbano de viaxeiros por estrada de uso xeral, para cada un dos contratos de concesión de que sexan concesionarias, así como a contía obxecto de adxudicación a cada un dos suxeitos beneficiarios.
Santiago de Compostela , 17 de setembro de 2020
RESOLUCIÓN do 25 de setembro de 2020, da Secretaría Xeral da Emigración, pola que se amplía o prazo de presentación de solicitudes da Resolución do 22 de maio de 2020 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na comunidade autónoma galega das persoas galegas retornadas e dos seus descendentes, e se procede á súa convocatoria para o ano 2020.
Vicepresidencia primeira e Consellería de Presidencia, Xustiza e Turismo — III. Outras disposicións — 30/09/2020

Mediante a Resolución do 22 de maio de 2020 (DOG núm. 108, do 4 de xuño), aprobáronse as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na comunidade autónoma galega das persoas galegas retornadas e dos seus descendentes, e se procede á súa convocatoria para o ano 2020.
De conformidade co establecido no artigo 7 da devandita resolución, o prazo para a presentación de solicitudes remata o día 30 de setembro de 2020.
Próximo a rematar o prazo de presentación de solicitudes, e á vista das solicitudes presentadas, considérase oportuno ampliar o prazo de presentación de solicitudes.
Artigo 1.
Ampliación do prazo de presentación de solicitudes
Ampliar ata o 30 de outubro de 2020, inclusive, o prazo de presentación de solicitudes previsto no artigo 7 da Resolución do 22 de maio de 2020 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na comunidade autónoma galega das persoas galegas retornadas, e se procede á súa convocatoria para o ano 2020.
Disposición derradeira
Esta resolución entrará en vigor o día da súa publicación no
Diario Oficial de Galicia
.
Santiago de Compostela, 25 de setembro de 2020
EXTRACTO da Resolución do 25 de setembro de 2020, da Secretaría Xeral da Emigración, pola que se amplía o prazo de presentación de solicitudes da Resolución do 22 de maio de 2020 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e se procede á súa convocatoria para o ano 2020.
Vicepresidencia primeira e Consellería de Presidencia, Xustiza e Turismo — III. Outras disposicións — 30/09/2020

De conformidade co previsto nos artigos 17.3 b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Prazo de presentación de solicitudes
Amplíase ata o 30 de outubro de 2020, incluído, o prazo de presentación de solicitudes previsto no artigo 7 da Resolución do 22 de maio de 2020 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas, e se procede á súa convocatoria para o ano 2020.
Santiago de Compostela, 25 de setembro de 2020
CORRECCIÓN DE ERROS. Decreto 108/2020, do 30 de xullo, polo que se aproba o cambio de titularidade, a prol do Concello de Nigrán, da estrada PO-333 entre os puntos quilométricos 0+000 e 1+110 e os puntos quilométricos 1+200 e 1+760.
Consellería de Infraestruturas e Mobilidade — III. Outras disposicións — 24/09/2020

Advertido un erro no citado decreto, publicado no
Diario Oficial de Galicia
núm. 159, do luns 10 de agosto de 2020, cómpre facer a seguinte corrección:
Na páxina 31648, artigo 1, onde di: «Aprobar o cambio de titularidade a prol do Concello de Nigrán de:
Debe dicir: «Aprobar o cambio de titularidade a prol do Concello de Nigrán de:
RESOLUCIÓN do 16 de setembro de 2020 pola que se conceden as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2019/20.
Consellería de Cultura, Educación e Universidade — III. Outras disposicións — 24/09/2020

Dada conta das solicitudes presentadas ao abeiro do disposto na Orde do 3 de xuño de 2020 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2019/20, no marco da aplicación orzamentaria 10.10.423A.481.0 (programa 2015-00314), dos orzamentos xerais da Comunidade Autónoma de Galicia para o ano 2020 polo importe total de 552.998,00 euros.
E vista a proposta formulada pola comisión avaliadora e elevada a esta secretaría xeral, por conduto do seu presidente,
1. Outorgar as axudas a favor das asociacións, federacións e confederacións de nais e pais de alumnos/as que a continuación se detallan (anexo).
2. Que se dispoñan os créditos necesarios polos importes e as anualidades que se sinalan na relación anterior, con cargo á aplicación 10.10.423A.481.0 dos orzamentos xerais de gastos da Comunidade Autónoma de Galicia para o ano 2020.
3. Publíquese no Diario Oficial de Galicia e na páxina web da consellería e notifíquese esta resolución aos interesados, quen disporán dun prazo de dez (10) días para a súa aceptación, transcorrido o cal sen que se producise manifestación expresa entenderase tacitamente aceptada.
Contra esta resolución poderá interpoñerse recurso potestativo de reposición ante o conselleiro de Educación, Cultura e Universidade no prazo dun (1) mes, a partir do día seguinte a aquel en que se publique no Diario Oficial de Galicia, de acordo co establecido na Lei 39/2015, do 1 de outubro, do procedemento administrativo común das administracións públicas, ou ser impugnada directamente ante a xurisdición contencioso-administrativa, no prazo de dous (2) meses, ante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de setembro de 2020
RESOLUCIÓN do 16 de setembro de 2020 pola que se fai pública a relación das axudas concedidas ao abeiro da Resolución do 19 de decembro de 2019 pola que se aproba o Plan marco de mellora de camiños municipais de acceso a parcelas agrícolas 2020-2021, cofinanciado co Fondo Europeo Agrícola de Desenvolvemento Rural (Feader), ao abeiro do Programa de desenvolemento rural (PDR) de Galicia 2014-2020 (código de procedemento MR701E).
Axencia Galega de Desenvolvemento Rural — III. Outras disposicións — 24/09/2020

Mediante a Resolución do 19 de decembro de 2019 aprobouse o Plan marco de mellora de camiños municipais de acceso a parcelas agrícolas 2020-2021, cofinanciado co Fondo Europeo Agrícola de Desenvolvemento Rural (Feader), ao abeiro do PDR de Galicia 2014-2020.
Para o financiamento da convocatoria está prevista unha dotación orzamentaria de 11.974.836 €, con cargo á conta orzamentaria 14-A1-712A-760.0 dos orzamentos da Agader, cofinanciada con Feader (75 %), con fondos da Administración xeral do Estado (7,5 %) e da Xunta de Galicia (17,5 %).
O procedemento de concesión das axudas tramitouse en réxime de concesión directa, ao abeiro do artigo 19.4.c) da Lei 9/2007, do 13 de xuño, de subvencións de Galicia, en relación cos artigos 36.1.c) e 40 do Decreto 11/2009, do 8 de xaneiro, polo que se aproba o regulamento da citada lei.
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no Diario Oficial de Galicia as subvencións concedidas. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
De acordo co anterior,
Primeiro. Publicar no Diario Oficial de Galicia a relación das subvencións concedidas ao abeiro da Resolución do 19 de decembro de 2019 pola que se aproba o Plan marco de mellora de camiños municipais de acceso a parcelas agrícolas 2020-2021, cofinanciado co Fondo Europeo Agrícola de Desenvolvemento Rural (Feader), ao abeiro do PDR de Galicia 2014-2020, segundo o documento anexo.
Santiago de Compostela, 16 de setembro de 2020
RESOLUCIÓN do 24 de setembro de 2020 pola que se dispón a substitución dun vogal da Comisión da Transparencia de Galicia.
Valedor do Pobo — II. Autoridades e persoal — 28/09/2020

A Lei 1/2016, do 18 de xaneiro, de transparencia e bo goberno, crea, no seu artigo 33, a Comisión da Transparencia de Galicia e atribúelle, no seu parágrafo 2.a) a súa presidencia á persoa titular da institución do Valedor do Pobo.
No exercicio das funcións inherentes á presidencia da dita comisión, e por proposta do conselleiro de Facenda e Administración Pública,
Primeiro. Que cese Natalia Prieto Viso como vogal da Comisión da Transparencia de Galicia en representación da Comisión Interdepartamental de Información e Avaliación da Xunta de Galicia.
Segundo. Nomear a Jesús Oitavén Barcala, director xeral de Avaliación e Reforma Administrativa, como vogal da Comisión da Transparencia de Galicia en representación da Comisión Interdepartamental de Información e Avaliación da Xunta de Galicia.
Santiago de Compostela, 24 de setembro de 2020
DECRETO 163/2020, do 24 de setembro, polo que se nomea director da Axencia de Protección da Legalidade Urbanística a Jacobo Hortas García.
Consellería de Medio Ambiente, Territorio e Vivenda — II. Autoridades e persoal — 25/09/2020

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, e nos artigos 15.f) e 17 do Decreto 213/2007, polo que se aproban os estatutos da Axencia de Protección da Legalidade Urbanística, por proposta da conselleira de Medio Ambiente, Territorio e Vivenda, e logo da deliberación do Consello da Xunta de Galicia na súa reunión do día vinte e catro de setembro de dous mil vinte,
Nomeo director da Axencia de Protección da Legalidade Urbanística a Jacobo Hortas García.
Santiago de Compostela, vinte e catro de setembro de dous mil vinte
DECRETO 164/2020, do 24 de setembro, polo que se nomea directora xeral de Formación e Colocación a Zeltia Lado Lago.
Consellería de Emprego e Igualdade — II. Autoridades e persoal — 25/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Emprego e Igualdade, e logo de deliberación do Consello da Xunta de Galicia, na súa reunión do día vinte e catro de setembro de dous mil vinte,
Nomeo directora xeral de Formación e Colocación a Zeltia Lado Lago.
Santiago de Compostela, vinte e catro de setembro de dous mil vinte
DECRETO 159/2020, do 24 de setembro, polo que se dispón que cese Guillermo Ramón Evia Pérez como director do organismo autónomo Instituto de Estudos do Territorio.
Consellería de Medio Ambiente, Territorio e Vivenda — II. Autoridades e persoal — 25/09/2020

En virtude do establecido no artigo 24 dos estatutos do organismo autónomo Instituto de Estudos do Territorio, aprobados polo Decreto 244/2011, do 29 de decembro; nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Vivenda, e logo de deliberación do Consello da Xunta de Galicia, na súa reunión do día vinte e catro de setembro de dous mil vinte,
Que cese Guillermo Ramón Evia Pérez como director do organismo autónomo Instituto de Estudos do Territorio, agradecéndolle os servizos prestados.
Santiago de Compostela, vinte e catro de setembro de dous mil vinte
DECRETO 160/2020, do 24 de setembro, polo que se dispón que cese José Antonio Cerdeira Pérez como director da Axencia de Protección da Legalidade Urbanística.
Consellería de Medio Ambiente, Territorio e Vivenda — II. Autoridades e persoal — 25/09/2020

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, e no Decreto 213/2007, polo que se aproban os estatutos da Axencia de Protección da Legalidade Urbanística, por proposta da conselleira de Medio Ambiente, Territorio e vivenda, e logo da deliberación do Consello da Xunta de Galicia na súa reunión do día vinte e catro de setembro de dous mil vinte,
Que cese, por petición propia, José Antonio Cerdeira Pérez como director da Axencia de Protección da Legalidade Urbanística, agradecéndolle os servizos prestados.
Santiago de Compostela, vinte e catro de setembro de dous mil vinte
DECRETO 162/2020, do 24 de setembro, polo que se nomea director do organismo autónomo Instituto de Estudos do Territorio a Francisco Barea Paz.
Consellería de Medio Ambiente, Territorio e Vivenda — II. Autoridades e persoal — 25/09/2020

En virtude do establecido no artigo 24 dos estatutos do organismo autónomo Instituto de Estudos do Territorio, aprobados polo Decreto 244/2011, do 29 de decembro, e nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Vivenda e logo de deliberación do Consello da Xunta de Galicia, na súa reunión do día vinte e catro de setembro de dous mil vinte,
Nomeo director do organismo autónomo Instituto de Estudos do Territorio a Francisco Barea Paz.
Santiago de Compostela, vinte e catro de setembro de dous mil vinte
DECRETO 161/2020, do 24 de setembro, polo que se nomea directora xeral de Calidade Ambiental, Sostibilidade e Cambio Climático a María Sagrario Pérez Castellanos.
Consellería de Medio Ambiente, Territorio e Vivenda — II. Autoridades e persoal — 25/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Vivenda, e logo de deliberación do Consello da Xunta de Galicia, na súa reunión do día vinte e catro de setembro de dous mil vinte,
Nomeo directora xeral de Calidade Ambiental, Sostibilidade e Cambio Climático a María Sagrario Pérez Castellanos.
Santiago de Compostela, vinte e catro de setembro de dous mil vinte
DECRETO 158/2020, do 24 de setembro, polo que se dispón que cese María Cruz Ferreira Costa como directora xeral de Calidade Ambiental e Cambio Climático.
Consellería de Medio Ambiente, Territorio e Vivenda — II. Autoridades e persoal — 25/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Vivenda, e logo de deliberación do Consello da Xunta de Galicia, na súa reunión do día vinte e catro de setembro de dous mil vinte,
Que cese, por petición propia, María Cruz Ferreira Costa como directora xeral de Calidade Ambiental e Cambio Climático, agradecéndolle os servizos prestados.
Santiago de Compostela, vinte e catro de setembro de dous mil vinte
CORRECCIÓN DE ERROS. Orde do 26 de novembro de 2020 pola que se establecen as bases reguladoras do Programa I microempresas, de mantemento do emprego e a actividade económica das microempresas de Galicia máis afectadas pola COVID-19 (TR400B), e do Programa II hostalaría, de apoio ao sector da hostalaría (TR400C), e se procede á súa convocatoria para 2020.
Consellería de Emprego e Igualdade — III. Outras disposicións — 27/11/2020

Advertidos erros na citada orde, publicada no Diario Oficial de Galicia número 240, do venres 27 de novembro de 2020, procédense a efectuar as seguintes correccións:
Na páxina 46889, no anexo III no último recadro, onde di: «CNAE 66», debe dicir: «CNAE 56».
Na páxina 46890, no anexo III no primeiro recadro, onde di: «CNAE 66», debe dicir: «CNAE 56».
RESOLUCIÓN do 20 de novembro de 2020 pola que se dá publicidade dun encargo de execución ao medio propio Tecnologías y Servicios Agrarios, S.A., S.M.E., M.P. (Tragsatec).
Axencia Galega da Industria Forestal — III. Outras disposicións — 27/11/2020

– Obxecto: prestar apoio técnico e administrativo na tramitación das axudas aos investimentos en tecnoloxías forestais, procesamento, mobilización e comercialización de produtos forestais (medida 8.61).
– Natureza e alcance da xestión encomendada: este encargo ten natureza intersubxectiva, ao ter Tragsatec a consideración de medio propio instrumental da Administración, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: desde o 27 de febreiro de 2020 ata o 31 de xullo de 2021. Este prazo poderá ser prorrogado por acordo expreso das partes ata a finalización dos traballos.
– Orzamento: 152.902,83 €.
– Financiamento: este encargo tramítase con cargo á aplicación orzamentaria 09.A4.741A.640.0 e código de proxecto 2019 00003 do orzamento de gastos da Axencia Galega da Industria Forestal para os exercicios 2020 e 2021.
Santiago de Compostela, 20 de novembro de 2020
RESOLUCIÓN do 19 de novembro de 2020 pola que se dá publicidade das axudas concedidas, no ano 2020, ao abeiro da Resolución do 6 de marzo de 2020 pola que se aproban as bases reguladoras e se convocan, en réxime de concorrencia competitiva as axudas á valorización e á segunda transformación das pequenas e medianas empresas da industria forestal galega e do contract (código de procedemento IN500B).
Axencia Galega da Industria Forestal — III. Outras disposicións — 27/11/2020

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas ao abeiro da Resolución do 6 de marzo de 2020 pola que se establecen as bases reguladoras das subvencións á valorización e á segunda transformación das pequenas e medianas empresas da industria forestal galega e do contract, que figuran no anexo I.
A súa aprobación realizouse no exercicio 2020 con cargo á aplicación orzamentaria 09.A4.741A.770.0, código de proxecto 2018 00006, dotada con 2.000.000 €.
Santiago de Compostela, 19 de novembro de 2020
RESOLUCIÓN do 16 de setembro de 2020 pola que se dá publicidade dos convenios de colaboración subscritos no segundo cuadrimestre do ano 2020.
Fondo Galego de Garantía Agraria — III. Outras disposicións — 25/09/2020

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos polo Fondo Galego de Garantía Agraria (Fogga) no segundo cuadrimestre do ano 2020, que se incorpora como anexo a esta resolución.
Santiago de Compostela, 16 de setembro de 2020
RESOLUCIÓN do 16 de setembro de 2020 pola que se dá publicidade das axudas concedidas ao abeiro da Orde do 20 de decembro de 2019 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020.
Consellería do Medio Rural — III. Outras disposicións — 25/09/2020

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, do programa e crédito orzamentario a que se imputen, da finalidade da subvención, do beneficiario e da cantidade concedida.
Finalidade da subvención: todas as axudas concedidas teñen por finalidade a adquisición de maquinaria para a súa utilización en réxime asociativo.
Estas axudas encádranse dentro da medida 4.11. Apoio aos investimentos nas explotacións agrícolas do PDR de Galicia 2014-2020, que ten como prioridade ou finalidade:
a) Promover a utilización de maquinaria e equipamentos de carácter agropecuario en réxime asociativo.
b) Fomentar a introdución de novas tecnoloxías no emprego de maquinaria e equipamentos.
c) Racionalizar os custos de mecanización, incrementar os mecanismos de seguranza no traballo, reducir as emisións contaminantes e fomentar o aforro enerxético, na procura dunha mellora da calidade de vida no medio rural.
O financiamento das axudas recollidas na presente orde, cofinanciadas nun 7,50 % pola Administración xeral do Estado, nun 17,50 % pola Xunta de Galicia e nun 75 % polo fondo Feader, efectuarase con cargo á seguinte aplicación orzamentaria dos orzamentos da Comunidade Autónoma de Galicia: 14.04.712B 772.0 (CP 2016 00369), cun importe para o ano 2020 de dous millóns cincocentos mil euros (2.500.000 €).
Na súa virtude, o director xeral de Gandaría, Agricultura e Industrias Agroalimentarias, por delegación do conselleiro,
Publicar no Diario Oficial de Galicia as axudas concedidas (anexo I) ao abeiro da Orde do 20 de diciembre de 2019 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2020.
Santiago de Compostela, 16 de setembro de 2020
RESOLUCIÓN do 21 de setembro de 2020 pola que se da publicidade aos convenios de colaboración subscritos por este organismo no segundo cuadrimestre do ano 2020.
Escola Galega de Administración Pública — III. Outras disposicións — 28/09/2020

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro),
Darlle publicidade á relación dos convenios subscritos pola Escola Galega de Administración Pública referida aos meses de maio, xuño, xullo e agosto do ano 2020, que se incorpora como anexo a esta resolución.
Santiago de Compostela, 21 de setembro de 2020
ORDE do 17 de setembro de 2020 pola que se modifica a autorización, por cambio de titularidade, do centro privado Plurilingüe San José da Guarda.
Consellería de Cultura, Educación e Universidade — III. Outras disposicións — 28/09/2020

A representante legal do centro privado (CPR) Plurilingüe San José, da Guarda, solicita o cambio de titularidade a favor da Fundación Vedruna Educación.
Mediante escritura pública notarial do 24 de xullo de 2020, a congregación Hermanas Carmelitas de la Caridad, titular do mencionado centro docente, cede a súa titularidade á Fundación Vedruna Educación, con efectos do 1 de setembro de 2020.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar o cambio de titularidade do CPR Plurilingüe San José, da Guarda, código 36003996, a favor da Fundación Vedruna Educación, con efectos do 1 de setembro de 2020.
O cambio de titularidade non afectará o réxime de funcionamento do centro.
Artigo 2.
Inscrición no rexistro
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de setembro de 2020
RESOLUCIÓN do 17 de setembro de 2020 pola que se dá publicidade aos convenios de colaboración subscritos no segundo cuadrimestre do ano 2020.
Augas de Galicia — III. Outras disposicións — 28/09/2020

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) establece que cada consellería ou entidade deberá publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o segundo cuadrimestre do ano 2020, que se incorpora como anexo a esta resolución.
Santiago de Compostela, 17 de setembro de 2020
RESOLUCIÓN do 11 de setembro de 2020, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 3 de agosto de 2016 pola que se establecen as bases reguladoras para a concesión de axudas, en réxime de concorrencia competitiva, a proxectos de cooperación interterritoriais e transnacionais dos grupos de acción local do sector pesqueiro (GALP), para o desenvolvemento sustentable das zonas de pesca no marco do Fondo Europeo Marítimo e de Pesca (FEMP) 2014-2020, ao abeiro das estratexias de desenvolvemento local participativo (EDLP), e se convocan as correspondentes ao ano 2016 (Diario Oficial de Galicia número 166, do 2 de setembro de 2016), convocatoria 2020.
Consellería do Mar — III. Outras disposicións — 28/09/2020

De conformidade co establecido no artigo 15.1 da Lei 9/2007, do 13 de xuño, de subvencións de Galicia, os órganos administrativos concedentes publicarán no Diario Oficial de Galicia, as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude,
Ordenar a publicación no Diario Oficial de Galicia das axudas concedidas, na convocatoria de 2020, con cargo á aplicación orzamentaria 15.03.723C.780.1 para o financiamento de proxectos de cooperación interterritoriais e transnacionais dos grupos de acción local do sector pesqueiro (GALP), ao abeiro das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro (GALP), cofinanciadas nun 85 % polo FEMP.
Santiago de Compostela, 11 de setembro de 2020
Aplicación 15.03.723C.780.1.
EXTRACTO da Orde do 16 de setembro de 2020 pola que se establecen as bases reguladoras e se procede á convocatoria de axudas destinadas a persoas tituladas universitarias en situación de desemprego para a matrícula nun máster universitario oficial ofertado polas universidades do Sistema universitario de Galicia no curso académico 2020/21 (código de procedemento ED421A).
Consellería de Cultura, Educación e Universidade — III. Outras disposicións — 28/09/2020

BDNS (Identif.): 524687.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Persoas desempregadas con titulación universitaria matriculadas no curso 2020/21 nun máster universitario oficial ofertado polas universidades do Sistema universitario de Galicia.
Segundo.
Obxecto
Convocar en réxime de concorrencia competitiva axudas destinadas a financiar os gastos derivados da matrícula nun máster universitario oficial ofertado polas universidades do Sistema universitario de Galicia.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das axudas
O importe global previsto na orde é de 120.000 €.
A contía da axuda cubrirá o importe das materias matriculadas por primeira vez, ata un máximo de 60 créditos, do máster universitario oficial segundo os prezos públicos establecidos no anexo do Decreto 102/2020, do 9 de xullo, polo que se fixan os prezos públicos pola prestación de servizos académicos e administrativos nas universidades do Sistema universitario de Galicia para o curso académico 2020/21 (DOG núm. 145, do 21 de xullo).
Para os incluídos nos puntos 2 e 3 do anexo do decreto a contía máxima asignada será de 835,80 euros para os dos epígrafes A) e de 591 euros para os dos epígrafes B).
Quinto.
Prazo de presentación de solicitudes
Será dun (1) mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 16 de setembro de 2020
RESOLUCIÓN do 9 de novembro de 2020 pola que se publica o estado de execución do orzamento da Comunidade Autónoma e as súas modificacións e a situación da tesouraría e movementos por operacións orzamentarias e extraorzamentarias, correspondentes ao segundo trimestre de 2020.
Consellería de Facenda e Administración Pública — III. Outras disposicións — 27/11/2020

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáse publicidade ao estado de execución do orzamento da Comunidade Autónoma e as súas modificacións e á situación de tesouraría e movementos por operacións orzamentarias e extraorzamentarias, correspondentes ao segundo trimestre de 2020, que figuran como anexo a esta resolución.
Santiago de Compostela, 9 de novembro de 2020
EXTRACTO da Orde do 11 de agosto de 2020 pola que se convocan axudas para centros privados concertados da Comunidade Autónoma de Galicia no ámbito das bibliotecas escolares e o fomento da lectura para o curso 2020/21 (código de procedemento ED516B).
Consellería de Educación, Universidade e Formación Profesional — III. Outras disposicións — 01/09/2020

BDNS (Identif.): 521175.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarios
Centros privados concertados interesados en participar nalgunha das seguintes liñas de axuda:
a) Plan de mellora de bibliotecas escolares-concertados (continuación das axudas á actualización das bibliotecas escolares iniciadas en 2016 e incorporación ao Plan de mellora de bibliotecas escolares).
b) Clubs de lectura-concertados (vinculados á biblioteca escolar, que se realizarán fóra das aulas, é dicir, do tempo das materias) e destinados a alumnado de ensinanza secundaria obrigatoria.
c) Radio na biblio-concertados (laboratorio de radio, vinculado á biblioteca escolar en centros xa integrados no Plan de mellora de bibliotecas escolares durante o curso 2019/20).
d) Biblioteca inclusiva-concertados (melloras para a accesibilidade concretadas no mobiliario, equipamento e colección das bibliotecas escolares de centros ordinarios que contan con unidades concertadas de educación especial).
Segundo.
Bases reguladoras
Orde do 11 de agosto de 2020 pola que se convocan axudas para centros privados concertados da Comunidade Autónoma de Galicia no ámbito das bibliotecas escolares e o fomento da lectura para o curso 2020/21 (código de procedemento ED516B).
Terceiro.
Obxectos e importes
A través desta orde preténdese seleccionar novos centros para a súa incorporación ao Plan de mellora de bibliotecas escolares, así como apoiar a continuidade deste programa mediante a concesión de novas contías aos centros educativos incluídos en anteriores convocatorias, sempre que a través do seguimento que se realiza desde a coordinación do programa, e moi especialmente a través da memoria correspondente ao curso 2019/20, acaden unha valoración positiva.
No caso dos centros concertados integrados en convocatorias anteriores que soliciten a súa continuidade, ademais deste requisito terase en conta a correcta xustificación da axuda recibida.
Da mesma forma búscase seleccionar centros que desexen poñer en marcha o Programa de clubs de lectura (ensinanza secundaria obrigatoria) ou Radio na biblio (co requisito de ser un centro incluído no Plan de mellora de bibliotecas escolares no curso 2019/20). Así mesmo, adxudicaranse axudas a centros concertados ordinarios con aulas concertadas de educación especial, destinadas a melloras na biblioteca para lograr avances como biblioteca inclusiva.
Santiago de Compostela, 11 de agosto de 2020